  Наталья Тетерина 1–2 инвожое Удмуртия пыр ортчись Сибыр трактлэн Москва ваезтӥ мотопробег радъяськоз. Ижкарысь, Глазкарысь но Киров улосвылысь мотоциклистъёс Сюмси ёросысь Кильмезь черкогуртысен Дэбес ёросысь Чупчидур (Большая Чепца) гуртозь мынозы. Со сярысь ивортодэтъя «Удмуртия» агентстволы ӵектослэн авторез, Дэбес ёросысь лулчеберетъя но туризмъя «Сибирский тракт» центрысь ӧнерчи Алексей Старков вераз. Солэн кылъёсызъя, ӵектос туризмъя «Государева дорога: Легенды Сибирского тракта» ёроскуспо маршрут кылдытонлы сӥземын. Огъя, ӵектос туризмъя ёроскуспо маршрут кылдытыны. Ваньзы ужало ёросъёсазы, но ужало кызьы ке но асьсэ понна. Та ӵектос соосты огазеян вылысь Алексей Старков, Дэбес ёросысь лулчеберетъя но туризмъя «Сибирский тракт» юртысь ӧнерчиӴектослэн авторез верамъя, мотопробеге пыриськисьёс Сибыр тракт вылын интыяськем тунсыко объектъёс сярысь ивортодэт бичалозы но сое интерактивной картае огазеялозы. Отчы пырозы Удмуртилэн тямыс ёросысьтыз музейёс, чеберлыко киужъёсъя юртъёс, лулчеберетъя мукет ужъюртъёс, туризмъя фирмаос но ваньмыз, мар туристлы тунсыко луоз. Озьы ик ужрадлэн емышъёсыз пӧлын – «Государева дорога: Легенды Сибирского тракта» фильм кылдытон, Удмуртиысь Сибирь трактлэн историезъя тодэтъёсты вотэсын огазеян но пусйымон интыосы ивортодэто щитъёсты но юбоосты юнматон. Ватсалом, элькунысь Сибыр трактлэн уйпал (Петербург палась вуись) люкетэзъя мотопробег инвожолэн кызетӥ нуналъёсаз радъяськоз. Соку ӵектосэ пыриськисьёс Яр ёросысен Дэбесозь мынозы. Алексей Старков верамъя, азьланяз та мотопробегез котькуд ар ортчытъяны но паськытатыны чакламын. Ужрадэ автомобилистъёсты, куасэн бызьылӥсьёсты но пыдын ветлӥсьёсты ӧтьыны малпало. Озьыен, одӥгъёсыз мукетъёсызлы эстафета сётыны быгатозы. Нялтас вераса, пӧсьтолэзе 2016-тӥ арын Дэбес ёросысь Сибыр сюрес кузя ивортодэтъя «Удмуртия» агентстволэн корреспондентэз ортчиз. Дэбесысь Сибыр сюрес Тегъёс: Лулчеберет Туризм Дэбес Сюмси Яр Удмуртия Удмуртиысьтуризм  